การมีปฏิสัมพันธ์กับผู้อื่น การขยายวงจรทางสังคมของคุณ การแก้ไขข้อจำกัด
ทุกคนต้องการอยู่กับคนที่มีความสุขและตื่นเต้นกับชีวิต ถึงแม้ว่าคุณจะไม่รู้สึกมีความสุขตลอดเวลาแต่ก็ควรบังคับตัวเองให้ยิ้มเป็นบางครั้ง ไม่เพียงแต่มันจะทำให้คุณรู้สึกดีขึ้นในทันทีแต่มันยังจะทำให้ผู้อื่นต้องการอยู่ใกล้คุณ คุยกับคุณและทำความรู้จักคุณ การยิ้มเป็นสิ่งสำคัญโดยเฉพาะอย่างยิ่งหากคุณกำลังพยายามดึงดูดใครบางคนเพราะมันแสดงว่าคุณเป็นคนคิดบวกที่คู่ควรกับการคบหา หากคุณอยู่ที่งานปาร์ตี้หรืองานสังคมอื่นๆ ก็ทำให้มั่นใจว่าภาษากายของคุณบ่งบอกว่าคุณต้องการถูกทำความรู้จัก สบตากับผู้คน โบกมือหรือพยักหน้าให้พวกเขาและมองไปข้างหน้าแทนที่จะก้มลงดูเท้าหรือพื้น ทำให้ตัวเองดูมีความสุขและพร้อมที่จะพูดคุยกับผู้อื่นเพื่อที่พวกเขาจะได้เข้าหาคุณ   หลีกเลี่ยงการกอดอก ทำหน้าบึ้งหรือยืนอยู่ในมุมมืด สิ่งเหล่านี้ส่งข้อความว่าคุณต้องการอยู่คนเดียวและผู้คนก็จะปล่อยให้คุณอยู่คนเดียว เก็บโทรศัพท์ หากคุณดูยุ่ง ผู้คนก็จะไม่เข้ามาขัดจังหวะคุณ ภาษากายของคุณคุณบอกว่าคุณพร้อมที่จะพูดคุย ไม่ว่าคุณกำลังพูดกับเพื่อนเก่าหรือใครบางคนที่คุณเพิ่งเจอเป็นครั้งแรก คุณก็ควรแสดงความสนใจที่แท้จริงในบทสนทนา การสนใจอย่างเต็มที่ไม่เพียงแต่จะแสดงว่าคุณเป็นคนที่เห็นอกเห็นใจคนอื่นแต่มันยังช่วยกระตุ้นและเติมเต็มปฏิสัมพันธ์ที่คุณมีกับผู้อื่น  อย่าพยายามบอกผู้คนในสิ่งที่เขาต้องการได้ยินหรือสิ่งที่คุณคิดว่าจะทำให้พวกเขาชอบคุณมากขึ้น คุณต้องเป็นตัวของตัวเอง หลีกเลี่ยงการส่งข้อความหรือคุยโทรศัพท์ในขณะที่คุณกำลังอยู่ระหว่างบทสนทนาโดยเฉพาะอย่างยิ่งหากหัวข้อของบทสนทนาเป็นเรื่องที่สำคัญ ทำบทสนทนาให้สมดุล อย่ามัวแต่พูดถึงตัวเองเพราะมันจะทำให้คุณดูเป็นคนหลงตัวเอง ในขณะเดียวกัน การทำตัวเงียบเกินไปแสดงว่าคุณไม่สนใจในบทสนทนา คุณต้องยอมรับว่าผู้คนชอบที่จะพูดถึงตัวเองและหากคุณต้องการเข้าสังคมมากขึ้นและเริ่มคุยกับผู้คนมากขึ้น คุณก็ควรแสดงความสนใจที่แท้จริงในตัวผู้อื่นโดยการถามเกี่ยวกับวันของพวกเขา พวกเขารู้สึกอย่างไรและกำลังจะทำอะไร สิ่งนี้ไม่ได้แปลว่าคุณควรสอดรู้สอดเห็นเกี่ยวกับสิ่งที่พวกเขาทำและถามคำถามที่เป็นส่วนตัวมากเกินไป คุณควรแสดงออกว่าคุณใส่ใจในการถามขอให้พวกเค้าเปิดใจมากขึ้นและรอให้พวกเขาปล่อยให้คุณพูด สิ่งนี้คือเคล็ดลับทางสังคมที่ง่ายหากคุณเป็นคนขี้อายและไม่ชอบพูดถึงตัวเอง อีกหนึ่งเหตุผลที่คุณอาจจะไม่เข้าสังคมคือเพราะคุณถูกทำให้คิดว่าคนที่คุณเจอไม่มีอะไรที่เหมือนคุณ บางทีคุณคิดว่าเขาโง่เกินไปหรือเจ๋งเกินไปหรือขี้อายเกินไปที่จะเป็นเพื่อนของคุณแต่หากคุณเปิดใจมากขึ้นและให้เวลากับผู้อื่นในการเปิดใจให้กับคุณ คุณก็จะเห็นว่าคุณมีอะไรที่เหมือนกับผู้อื่นมากกว่าที่คุณคิด  อย่าถอดใจที่จะเป็นเพื่อนกับใครบางคนหลังจากบทสนทนาเพียงครั้งเดียว คุยกับเขาอีก 2-3 ครั้งเพื่ออ่านนิสัยของเขา หากคุณเป็นคนที่มักจะรอให้เพื่อนโทรหาโดยที่ไม่เป็นฝ่ายโทรหาพวกเขาก่อน คุณก็ไม่ได้กำลังทำส่วนของคุณ จำไว้ว่าเพื่อนของคุณไม่รู้ว่าคุณกำลังคาดหวังให้พวกเขาโทรหาและพวกเขาอาจจะมองความขี้อายของคุณว่าเป็นความไม่สนใจในความสัมพันธ์ หากคุณต้องการเจอใครบางคนก็ควรติดต่อเขา  โทรหาเพื่อนเก่าที่คุณไม่ได้เจอมาสักพักและนัดเวลามาเจอกัน จัดปาร์ตี้มื้อเย็นหรืองานสังสรรค์และชวนเพื่อน เพื่อนร่วมงานและคนที่รู้จักของคุณมาทั้งหมด ชวนเพื่อนไปดูหนัง ดูเบสบอล คอนเสิร์ตหรือทำกิจกรรมอื่น หากทุกคนมักจะขอร้องให้คุณไปเที่ยวด้วยหรือแม้แต่คนที่คุณไม่ค่อยได้เจอขอนัดพบกับคุณ คุณก็ควรเริ่มตอบรับคำเชิญอย่างจริงจังแทนที่จะปฏิเสธ อย่าพูดว่าคุณไม่สามารถไปได้เพราะคุณรู้สึกอายเกินไปหรือไม่คิดว่าคุณจะเข้ากับผู้อื่นได้ คุณต้องนึกถึงคนที่เจ๋งคนอื่นที่คุณสามารถเจอตามงานที่คุณถูกเชิญไป ไม่ว่าจะเป็นงานปาร์ตี้ ค้างคืนหรือชมรมอ่านหนังสือ ทำการตอบตกลงคำเชื้อเชิญ 3 ครั้งต่อการปฏิเสธ 1 ครั้งให้เป็นนิสัย สิ่งนี้ไม่ได้แปลว่าคุณต้องตอบตกลงกับบางสิ่งที่ฟังดูแย่มากแต่การตอบรับคำเชิญเชิญมากขึ้นเพื่อใช้เวลากับเพื่อนแสดงถึงความสนใจในมิตรภาพที่แท้จริงและทำให้คุณเป็นคนที่เป็นมิตรและน่าคบหามากขึ้น หากคุณปฏิเสธทุกคำเชื้อเชิญ เพื่อนของคุณจะคิดว่าคุณละเลยเขาและไม่สนใจที่จะใช้เวลาร่วมกัน หากคุณต้องการสร้างเพื่อนใหม่ คุณจะต้องมองให้ไกลกว่าคนที่คุณเจอทุกวันตามที่ทำงานหรือที่โรงเรียน หากคุณมีงานอดิเรกหรือความสนใจพิเศษก็ควรเข้าร่วมชมรมหรือกลุ่มใกล้บ้านที่อุทิศให้กับกิจกรรมนี้  ลองเข้าร่วมการแข่งขันกีฬา ชมรมหนังสือ กลุ่มเดินป่าหรือทีมปั่นจักรยานท้องถิ่น หากคุณไม่มีงานอดิเรกก็ลองหางานอดิเรกใหม่ คุณควรเลือกบางสิ่งที่คุณสามารถทำกับกลุ่มคนได้ การเจอกับเพื่อนของเพื่อนคือวิธีที่ง่ายที่สุดในการพบเจอผู้คนใหม่ๆ ลองมองแต่ละคนที่คุณเจอในชีวิตให้เป็นประตูหรือเส้นทางสู่วงจรทางสังคมอันใหม่  ลองจัดงานปาร์ตี้และบอกเพื่อนทุกคนให้ชวนคนอื่นมาด้วย ข้อดีคือคุณรู้อยู่แล้วว่าคุณมีบางสิ่งที่คล้ายกันกับผู้คนเหล่านี้เพราะว่าคุณมีเพื่อนร่วมกัน หากเพื่อนของคุณชวนคุณไปยังงานปาร์ตี้หรืองานสังสรรค์ที่ใหญ่โตซึ่งคุณไม่รู้จักใครก็ลองตอบรับคำเชิญเชิญ ถึงแม้มันอาจจะดูน่ากลัวแต่มันเป็นโอกาสที่ยอดเยี่ยมในการเจอผู้คนใหม่ๆ พยายามอย่ามองชีวิตทำงานว่าเป็นชีวิตที่แบ่งแยกจากชีวิตทางสังคมซึ่งแยกออกมาจากชีวิตครอบครัวและอื่นๆ ถึงแม้ว่าบริเวณที่แตกต่างในชีวิตเหล่านี้จะต้องใช้พฤติกรรมและกฎเกณฑ์ที่แตกต่างกันในการปฏิบัติแต่วิธีที่ดีที่สุดในการเข้าสังคมตามธรรมชาติคือการใช้ชีวิตของตัวเองให้เป็นสัตว์สังคมโดยไม่สนใจสิ่งรอบข้าง อย่าเข้าสังคมเฉพาะตามงานปาร์ตี้ในช่วงสุดสัปดาห์เท่านั้น  มองหาโอกาสที่พิเศษในการเข้าสังคม มันอาจจะเป็นอะไรที่ง่าย เช่น การถามพนักงานธนาคารว่าเขาเป็นอย่างไรแทนที่จะมองจ้องที่โทรศัพท์และหลีกเลี่ยงการพูดคุย ทำความรู้จักเพื่อนร่วมงานหรือผู้คนรอบตัวหากคุณยังไม่ได้ทำ เข้าร่วมงานสังคมกับสมาชิกครอบครัว ถึงแม้ว่าสิ่งนี้อาจจะฟังดูไม่สนุกแต่คุณจะต้องประหลาดใจที่ได้รู้ว่าคุณสามารถสร้างขึ้นใหม่ได้ในทุกที่ที่คุณไปตราบใดที่คุณมีทัศนคติที่ถูกต้อง ไม่ว่าคุณจะยุ่งมากแค่ไหนแต่หากคุณต้องการเข้าสังคมมากขึ้นคุณก็จะต้องตั้งเป้าหมายในการใช้เวลากับผู้อื่นอย่างน้อย 2-3 ครั้งต่อสัปดาห์ ถึงแม้ว่าทุกคนต้องการมีเวลาตามลำพังหรือมีสัปดาห์ที่เครียดมากหรือแม้แต่เดือนที่เครียดมากเป็นบางครั้งแต่ไม่มีใครที่ควรงดเข้าสังคมมากกว่า 2 สัปดาห์ยกเว้นในสถานการณ์ที่จำเป็น บอกตัวเองว่าไม่ว่าคุณจะเหนื่อยหรือรู้สึกไม่อยากเข้าสังคมมากแค่ไหนแต่คุณควรผลักดันตัวเองออกไปไม่ว่าอย่างไรก็ตาม ทุกคนรู้สึกอายและไม่มั่นใจเป็นบางเวลาแต่หากคุณรู้สึกถูกครอบงำด้วยความอายก็อาจเป็นเพราะคุณได้บอกตัวเองว่าคุณไม่ดีพร้อมมาโดยตลอด ความรู้สึกของความไม่ดีพร้อมเหล่านี้ถูกส่งเสริมทุกวันโดยสิ่งที่เป็นลบที่คุณบอกตัวเอง เรียนรู้ที่จะสังเกตความคิดที่เป็นลบและแบ่งแยกความคิดที่มีเหตุผลออกจากความคิดที่ไม่มีเหตุผล  คุณบอกตัวเองโดยตลอดว่าคุณไม่น่าดึงดูดหรือไม่? คุณบอกตัวเองว่าคุณเป็นคนน่าเบื่อหรือเปล่า? ว่าคุณเป็นคนประหลาด? ไม่รับผิดชอบ? ความคิดที่เป็นลบเหล่านี้คือสิ่งที่เหนี่ยวรั้งคุณไว้จากการรู้สึกมั่นใจมากพอที่จะเป็นคนที่เข้าสังคม ยิ่งไปกว่านั้น มันยังฉุดรั้งคุณไว้จากการใช้ชีวิตอย่างเต็มที่ คุณจะไม่สามารถเข้าสังคมได้อย่างแท้จริงจนกว่าคุณจะได้ระบุความไม่มั่นใจของคุณและบอกตัวเองว่าคุณคู่ควร บางครั้งเรารู้สึกชินชากับความคิดที่เป็นลบเหล่านี้จนเราไม่สังเกตมัน เริ่มสังเกตความคิดที่คุณมีเหล่านี้ เมื่อคุณได้เรียนรู้ที่จะตระหนักเมื่อคุณกำลังมีความคิดที่เป็นลบ คุณสามารถฝึกตัวเองให้กำจัดความคิดเหล่านี้เพื่อที่มันจะได้ไม่ครอบงำชีวิตของคุณต่อไป เมื่อคุณพบว่าคุณกำลังมีความคิดที่เป็นลบก็ลองทำสิ่งเหล่านี้:  อย่างแรก ยอมรับว่าคุณมีความคิดนี้ จากนั้นหลับตาและนึกภาพของความคิดนี้อยู่ในหัว เรียกความคิดนี้ว่าความคิดที่เป็นลบจากนั้นจึงทำให้มันหายไปในทันที เปลี่ยนความคิดที่เป็นลบเหล่านี้ให้เป็นความคิดที่มีหลักการ เช่น สมมุติว่าคุณน้ำหนักเกิน แทนที่จะบอกตัวเองว่าคุณอ้วนก็ควรบอกตัวเองว่าคุณต้องการลดน้ำหนักและมีสุขภาพดีเพื่อที่คุณจะได้มีพลังงานมากขึ้นและรู้สึกน่าดึงดูดมากขึ้น วิธีนี้คุณสามารถเปลี่ยนความคิดที่เป็นลบให้เป็นเป้าหมายที่เป็นบวกสำหรับอนาคต นึกถึงความคิดที่เป็นบวก 3 อย่างเมื่อคุณมีความคิดที่เป็นลบ 1 อย่าง การเป็นคนคิดบวกจะทำให้คุณเข้าสังคมและมีเพื่อนง่ายขึ้น ไม่มีใครอยากเป็นเพื่อนกับคนที่คิดลบ โชคไม่ดีที่เราใช้เวลาจำนวนมากในการพยายามปรับปรุงตัวเองจนเราลืมที่จะรับรู้ความสำเร็จ พรสวรรค์และตัวตนที่เป็นธรรมชาติที่ดีของเรา ถามตัวเองด้วยคำถามเหล่านี้เพื่อเริ่ม:  คุณได้ทำอะไรในอดีตที่คุณรู้สึกภูมิใจ? อะไรคือความสำเร็จที่คุณรู้สึกภูมิใจมากที่สุด? คุณมีพรสวรรค์อะไรที่ไม่เหมือนใคร? ผู้คนมักจะชมเชยคุณเรื่องอะไร? อะไรคือผลกระทบที่เป็นบวกที่คุณได้สร้างให้กับชีวิตของผู้อื่น? ส่วนหนึ่งของเหตุผลว่าทำไมผู้คนจึงประสบปัญหากับความไม่มั่นใจคือเพราะพวกเขาเปรียบเทียบจุดอ่อนของตัวเองกับจุดแข็งของผู้อื่น พวกเขาเปรียบเทียบคุณสมบัติที่เป็นลบในชีวิตของตัวเองกับคุณสมบัติที่เป็นบวกของผู้อื่น  จำไว้ว่าท้ายที่สุดทุกคนเคยประสบกับความเจ็บปวดทรมานเป็นบางครั้ง หากคุณพบว่าตัวเองสงสัยว่าทำไมบางคนดูมีความสุขมากกว่าคุณก็ให้เตือนตัวเองว่าความสุขนั้นขึ้นอยู่กับปัจจัยภายในและสิ่งที่คุณทำด้วยทัศนคติ หากคุณมัวแต่กังวลเกี่ยวกับผู้อื่น คุณจะไม่มีเวลาในการทำตัวเองให้เป็นคนที่น่าสนใจและดีมากขึ้น เป็นเรื่องที่น่าแปลกว่าพวกคนที่รู้สึกไม่มีตัวตนและไม่มั่นใจมักจะรู้สึกว่าพวกเขากำลังถูกจับตามอง ถูกวิจารณ์และมีแต่คนหัวเราะใส่ ถึงแม้ว่าคุณไม่ได้ไร้ตัวตน มันไม่มีเหตุผลที่จะคิดว่าคนแปลกหน้ากำลังจ้องคุณและรอให้คุณทำพลาด ผู้คนยุ่งกับชีวิตของตัวเองจนไม่มีเวลาสังเกตหากคุณทำหรือพูดบางสิ่งที่น่าอาย ถึงแม้ว่าพวกเขาจะสังเกต พวกเขาก็จะลืมเหตุการณ์นี้ภายใน 1-2 ชั่วโมงแต่คุณอาจจะจำมันไปอีกหลายปี  การปลดปล่อยความรู้สึกว่าคุณกำลังถูกจับตามองและถูกวิพากษ์วิจารณ์จะช่วยให้คุณเรียนรู้ที่จะปล่อยตัวเองและผ่อนคลายเมื่ออยู่กับผู้อื่นซื้อให้การเข้าสังคมเป็นเรื่องที่น่ารื่นรมย์มากขึ้น กำจัดความจริงที่ว่าทุกคนมักจะจ้องคุณหรือวิพากษ์วิจารณ์คุณ พวกเขามัวแต่ยุ่งอยู่กับตัวเองจนไม่สังเกตผู้อื่นรอบตัวเช่นเดียวกับคุณ สิ่งที่ร้ายแรงที่สุดที่สามารถเกิดขึ้นได้คือคุณเจอใครบางคนและเขาไม่ต้องการไปกับคุณอีกครั้ง มันฟังดูไม่ดีหรือไม่? แน่นอน มันเป็นจุดจบของโลกหรือไม่? ไม่ใช่อย่างแน่นอน ส่วนใหญ่สิ่งนี้จะไม่เกิดขึ้น หากคุณคิดว่าคนส่วนใหญ่จะปฏิเสธคุณและคุณกลัวที่จะเข้าสังคมเพราะสิ่งนี้ คุณกำลังพลาดโอกาสในการเจอผู้คนที่ยอดเยี่ยม รับรู้ว่าคุณจะเข้าไม่ได้กับทุกคนหรือคนส่วนใหญ่แต่ลองนึกถึงความสัมพันธ์ที่ยอดเยี่ยมที่คุณสามารถสร้างหากคุณผลักดันตัวเองออกไปมากขึ้น
ยิ้ม. มีภาษากายที่เปิดรับ. เป็นตัวของตัวเอง. ถามคำถามเกี่ยวกับผู้อื่น. เปิดใจมากขึ้น. ทำการเชื้อเชิญ. ตอบรับคำเชิญให้มากขึ้นเช่นกัน. เข้าร่วมชมรมหรือกลุ่มของคนที่มีความชอบเดียวกัน. เจอเพื่อนที่มีร่วมกัน. อย่าแบ่งแยกชีวิตของคุณ. ทำชีวิตทางสังคมให้เป็นเรื่องสำคัญ. สังเกตความไม่มั่นใจของคุณ. เรียนรู้ที่จะรับมือกับความคิดที่เป็นลบ. เขียนรายการคุณสมบัติที่เป็นบวกของคุณ. หยุดเปรียบเทียบตัวเองกับผู้อื่น. จำไว้ว่าคุณไม่ใช่จุดศูนย์กลางของจักรวาล. กำจัดความกลัวการปฏิเสธ.
https://www.wikihow.com/Become-a-More-Social-Person https://www.wikihow.com/Become-a-More-Social-Person https://www.wikihow.com/Become-a-More-Social-Person
Interacting with Others Expanding Your Social Circle Tackling Your Reservations